ইসলামি মুদ্রা

প্রাথমিক মুসলিম বিজয়গুলোর তৎকালীন নতুন জয় করা খিলাফতকে, বাইজেন্টাইন সাম্রাজ্য এবং সাসানীয় সাম্রাজ্যের মুদ্রা ঐতিহ্যের সংস্পর্শে নিয়ে আসে। ধীরে ধীরে মুসলিম বিশ্ব তার নিজস্ব এবং স্বতন্ত্র মুদ্রা ব্যবস্থা গড়ে তোলে। ইসলামি মুদ্রার মধ্যে  স্বর্ণের মুদ্রা (দিনার), রৌপ্য মুদ্রা (দিরহাম) এবং তামা বা ব্রোঞ্জের মুদ্রা (ফালস) ছিল।

প্রাথমিকভাবে এই মুদ্রাগুলোতে প্রাক-ইসলামি রীতির প্রতিচ্ছবি থাকলেও, খলিফা আবদুল মালিক ইবনে মারওয়ানের অধীনে একটি স্বতন্ত্র ইসলামি দিনারের প্রচলন হয়, যেখানে কোনো ধরনের প্রতিকৃতি ছিল না এবং মুদ্রার উপর ইসলামের মূল বিশ্বাস শাহাদা খোদাই করা থাকত। খিলাফতের পূর্বাঞ্চলে ৯ম শতাব্দী পর্যন্ত রৌপ্য আরব-সাসানীয় মুদ্রার প্রচলন ছিল, যা পরবর্তীকালে ইসলামি রীতি দ্বারা প্রতিস্থাপিত হয়।

নিজের নামে মুদ্রা তৈরি করার অধিকারটি ইসলামি বিশ্বে সার্বভৌমত্বের অন্যতম প্রধান বৈশিষ্ট্য হয়ে ওঠে (দেখুন: খুতবা ওয়া সিক্কা)। ১০ম শতাব্দীতে আব্বাসীয় খিলাফতের ভাঙনের সাথে সাথে যখন অসংখ্য স্বায়ত্তশাসিত ও স্বাধীন রাজবংশের উদ্ভব হয়, তখন বিভিন্ন রাজ্য নিজেদের স্বতন্ত্র পরিচয় তুলে ধরতে নিজস্ব শৈলী এবং উপ-মুদ্রার প্রচলন শুরু করে (যেমন, ফাতিমীয় মুদ্রা)। উনিশ এবং বিংশ শতাব্দীতে মুসলিম রাষ্ট্রগুলো পশ্চিমা ধাঁচের মুদ্রা ব্যবস্থা গ্রহণ করলে এই ঐতিহ্যবাহী ইসলামি মুদ্রা ব্যবস্থার অবসান ঘটে।

 তথ্যসূত্র 










বিষয়শ্রেণী:মধ্যযুগীয় ইসলামি বিশ্বের পয়সা
বিষয়শ্রেণী:আফ্রিকার মুদ্রা
বিষয়শ্রেণী:এশিয়ার মুদ্রা
বিষয়শ্রেণী:ইউরোপের মুদ্রা